Diari Oficial de la Generalitat Valenciana


Sumari del DOGV 9850, del 16-05-2024 (2024/4455)

RESOLUCIÓ de 18 d'abril de 2024, de la Vicepresidència Primera i Conselleria de Cultura i Esport, per la qual s'accepta la donació de l'arxiu i la biblioteca de l'Associació de la Casa de la Dona, de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4455


Data del document
:   18-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 18 d'abril de 2024, de la Vicepresidència Primera i Conselleria de Cultura i Esport, per la qual s'accepta la donació de l'arxiu i la biblioteca de l'Associació de la Casa de la Dona, de València. [2024/4455]  
L'Associació de la Casa de la Dona ha tingut la generositat d'oferir a la Generalitat, a títol gratuït, la donació del seu arxiu i biblioteca.  
  
D'acord amb l'informe emés per la Direcció General de Cultura, l'esmentada donació és de gran interés per a la Generalitat per incrementar el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que la persona testadora o donant haja assenyalat un altre òrgan de la Generalitat, sense perjuí que en l'adscripció es tinga en caompte aquesta voluntat. En cas que comprenga únicament altres béns mobles, l'acceptació serà acordada pel departament o organisme a què es destinen».  
  
Fent ús de les competències que la Vicepresidència Primera i Conselleria de Cultura i Esport té assignades per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i pel Decret 22/2024, de 21 de febrer, del Consell, pel qual es modifica el Decret 186 /2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, resolc:  
  
Primer  
Acceptar la donació de l'Associació de la Casa de la Dona, del seu arxiu i biblioteca, les dades tècniques del qual es troben en l'expedient. El valor de l'esmentada donació s'estima en set mil cinc-cents euros (7.500 €).  
  
Segon  
Aquesta resolució produirà efectes des de la notificació al donant, en els termes que preveuen l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer  
Aquesta acceptació serà comunicada a la Conselleria d'Hisenda, Economia i Administració Pública.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del vicepresident primer i conseller de Cultura i Esport en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 18 d'abril de 2024.- El vicepresident primer i conseller de Cultura i Esport: Vicente José Barrera Simó.